Grete Ingeborg Nykkelmo

Grete Ingeborg Nykkelmo (født 1961) er en norsk tidligere langrennsløper og skiskytter. Hun er fra Selbu og representerte Selbu IL i langrenn og Voss Skiskyttarlag i skiskyting.

For sine prestasjoner ble hun tildelt Olavstatuetten i 1985 og Egebergs Ærespris i 1990. Hun var markedssjef under Ski-VM 1997 i Trondheim. I perioden 1999–2003 var hun styremedlem i Norges Idrettsforbund og Olympiske Komité.

Hun er utdannet ved Heimdal videregående skole og Norges tekniske høgskole. Hun var i mange år ansatt i Telenor, og ble senere kommunikasjonsdirektør i Veidekke ASA. Nykkelmo er administrerende direktør i Ungt Entreprenørskap.

Hun og Vegard Ulvang giftet seg den 30. april 1997.

 Idrettskarriere 
Nykkelmo gikk på det norske laget som tok gull på 3 × 5 km stafett under junior-VM 1980 i Örnsköldsvik.

Hun gjorde det kunststykket å ta individuelt VM-gull i både langrenn og skiskyting. Under VM på ski 1985 i Seefeld tok hun fire medaljer: Gull på 20 km, sølv på stafetten og bronse på 5 og 10 km. På stafettlaget gikk hun sammen med Anette Bøe, Anne Jahren og Berit Aunli. Hun vant to verdenscuprenn i langrenn i sin karriere og ble nummer to sammenlagt i verdenscupen i langrenn 1984/85.

Under VM i skiskyting 1990 i Kontiolax gikk hun på det norske stafettlaget som tok sølv på 3 x 5 km stafett. Under VM i skiskyting 1991 i Lahtis tok hun tre medaljer. Hun vant gull på sprinten (7,5 km), sølv på normaldistansen (15 km) og sølv på 3 x 5 km stafett. På stafettlaget gikk hun både i 1990 og 1991 sammen med Anne Elvebakk og Elin Kristiansen. Hun ble nummer 18 på normaldistansen under OL 1992 i Albertville.

Hun har deltatt på skirenn også etter at hun avsluttet sin karriere som aktiv utøver. Så sent som ved NM på ski 2015 gikk hun siste etappe for Kjelsås ILs andrelag, som endte på 22.-plass på 3 x 5 km stafett. Nykkelmo fikk her 16. beste etappetid på den siste etappen, 53 år gammel.Dagbladet.no - Grete Ingeborg Nykkelmo (53) imponerte i NM-comebacket, besøkt 1. februar 2015.

 Verdenscupseire 
 Nr. Dato Sted Øvelse 1. 26. januar 1985   Seefeld  20 km (K) (VM) 2. 20. desember 1986   Cogne  20 km (F) 3. 9. mars 1991   Holmenkollen  7,5 km skiskyting

 Referanser 

 Litteratur 


 Eksterne lenker 




Kategori:Norske langrennsløpere
Kategori:Norske skiskyttere
Kategori:Norske idrettsledere
Kategori:Norske sivilingeniører
Kategori:Norske direktører
Kategori:Juniorverdensmestere i langrenn
Kategori:Verdensmestere i langrenn
Kategori:Verdensmestere i skiskyting
Kategori:Norgesmestere i skiskyting
Kategori:Norgesmestere i langrenn
Kategori:Kongepokalvinnere i skiidrett
Kategori:Deltakere for Norge under Ski-VM 1985
Kategori:Deltakere for Norge under Ski-VM 1989
Kategori:Deltakere for Norge under Vinter-OL 1992
Kategori:Skiskyttere under Vinter-OL 1992
Kategori:Vinnere av Egebergs Ærespris
Kategori:Alumni fra NTH
Kategori:Personer tilknyttet Telenor
Kategori:Ungt Entreprenørskap
Kategori:Deltakere for Norge under VM i skiskyting 1990
Kategori:Deltakere for Norge under VM i skiskyting 1991
Kategori:Deltakere for Norge under VM i skiskyting 1992
Kategori:Personer fra Selbu kommune